JY LEES NOU Kaneelrolletjies
Dis baie moeilik om dit te weerstaan om kaneelrolletjies te koop. Met hierdie resep kan jy jou eie baksel maak.
Lewer 18 rolletjies
Rys: 1 uur 30 min.
160 ml (2/3 k) karringmelk
15 g kits droë gis
30 ml (2 e) fyn kaneel
20 g botter, gesmelt
60 ml (¼ k) roomkaas, versag
Klits die eiergele, eier, suiker, gesmelte botter en karringmelk in ’n bak. Voeg 500 ml (2 k) van die meel by saam met die gis en sout en roer tot gemeng. Voeg die oorblywende meel by en knie 5 min. Toets die digtheid van die deeg en voeg nog meel by indien nodig (die deeg moet sag en klam voel, maar nie klewerig nie).
Keer die deeg uit op ’n oppervlak wat liggies met meel bestrooi is en knie 5 min. liggies. Smeer ’n groot bak liggies met die olie. Plaas die deeg in die bak, smeer die bokant van die deeg liggies met die olie, bedek en laat rys 1 uur tot die grootte verdubbel het.
Vulsel Meng die bruinsuiker, kaneel en sout in ’n middelslagbak. Meng goed en sit eenkant.
Keer die deeg uit op ’n werkoppervlak wat liggies met meel bestrooi is. Vorm die deeg sagkens in ’n reghoek met die lang kant naaste aan jou. Verf die deeg met die gesmelte botter, maar laat ’n strook oop om die boonste rand. Strooi die vulselmengsel oor die deeg.
Begin met die lang kant naaste aan jou en rol die deeg in ’n stywe silinder. Knyp die soom stewig vas om te verseël en rol die silinder met die soomkant na onder. Druk die silinder baie liggies om egalige dikte te skep. Sny die silinder in rolletjies met ’n getande mes. Rangskik die rolletjies met die snykant na onder op die bakplaat, bedek en los 30 min. op ’n warm plek. Bak 30 min. of tot goudkleurig.
Versiersel Klits die roomkaas en melk en sif die versiersuiker oor. Klits tot glad. Smeer oor die rolletjies en sit voor.